kardosdrur/scandi-wiki huggingface dataset:
Mustafa Amin

Mustafa Amin (21 februar 1914 – 13 april 1997) var en egyptisk klummeskribent og journalist, der nød stor popularitet i den arabiske verden. Amin var enormt produktiv og skrev udover artikler i avisen også bøger, filmmanuskripter, noveller mv.

Amin var kendt for sit for samtiden liberale udgangspunkt, hvilket ofte bragte ham i unåde hos de egyptiske myndigheder.

Mustafa Amin og tvillingebroderen Ali Amin regnes ofte som fædre til moderne arabisk journalistik.

Journalister fra Egypten
Déborah Lassource

Déborah Lassource (født 29. september 1999 i Maisons-Laffitte, Frankrig) er en kvindelig fransk håndboldspiller, der spiller for franske Paris 92 i LFH Division 1 Féminine og Frankrigs kvindehåndboldlandshold, som venstre back.

Hun er lillesøster til landsholdspilleren, Coralie Lassource.. De spillede sammen i Paris 92 fra 2014 til 2017. 

Hun blev udtaget til landstræner Olivier Krumbholz' trup ved EM i kvindehåndbold 2022 i Nordmakedonien/Slovenien/Montenegro.

Referencer

Eksterne henvisninger 

Håndboldspillere fra Frankrig
Håndboldspillere fra Paris 92
Coura Kanouté

Coura Kanouté (født 17. juli 2003 i Aulnay-sous-Bois, Frankrig) er en kvindelig fransk håndboldspiller, der spiller for franske Paris 92 i LFH Division 1 Féminine og Frankrigs kvindehåndboldlandshold, som playmaker.

Hun blev udtaget til landstræner Olivier Krumbholz' bruttotrup ved EM i kvindehåndbold 2022 i Nordmakedonien/Slovenien/Montenegro, men var altså ikke med i den endelige EM-trup.

Referencer

Eksterne henvisninger 

Håndboldspillere fra Frankrig
Håndboldspillere fra Paris 92
Adja Ouattara

Adja Ouattara (født 14. oktober 2001 i Paris, Frankrig) er en kvindelig fransk håndboldspiller, der spiller for franske Paris 92 i LFH Division 1 Féminine og Frankrigs kvindehåndboldlandshold, som streg.

Hun blev udtaget til landstræner Olivier Krumbholz' bruttotrup ved EM i kvindehåndbold 2022 i Nordmakedonien/Slovenien/Montenegro, men var altså ikke med i den endelige EM-trup.

Referencer

Eksterne henvisninger 

Håndboldspillere fra Frankrig
Håndboldspillere fra Paris 92
Alice Mazens

Alice Mazens (født 26. juli 1998 i Villiers-sur-Marne, Frankrig) er en kvindelig fransk håndboldspiller, der spiller for franske Paris 92 i LFH Division 1 Féminine og Frankrigs kvindehåndboldlandshold, som venstre fløj.

Hun blev udtaget til landstræner Olivier Krumbholz' bruttotrup ved EM i kvindehåndbold 2022 i Nordmakedonien/Slovenien/Montenegro, men var altså ikke med i den endelige EM-trup.

Mazens startede med at spille håndbold i Paris-forstaden Villiers-sur-Marne, hvor hun hurtigt blev opdaget for sine kvaliteter. Herefter skiftede hun til CREPS of Châtenay-Malabry i 2014, efter ni år i Villiers. Samtidig blev hun en del af ungdomsholdet i Paris 92. Efter en vellykket træning, underskrev hun sin første træningskontrakt i 2016.

Referencer

Eksterne henvisninger 

Håndboldspillere fra Frankrig
Håndboldspillere fra Paris 92
Tomatsovs

Tomatsovs (tomatsauce) er en simpel italiensk sovs baseret på kogte, sigtede tomater fra det italienske køkken, som danner grundlag for mange retter som fx spaghetti alla napoletana. Det er en af de mest kendte uafhængige sovse fra det klassiske køkken, dvs. den er ikke lavet af en grundsovs, men den er grundlag for andre afledte sovse.

Den første kendte skriftlige omtale af en italiensk tomatsovs er fra 1554 af Pietro Andrea Mattioli. Den aztekiske måde at tilberede stegte tomater på blev sandsynligvis introduceret til Italien af spanierne.

Tilberedning 
Til klassisk tomatsauce (Sauce tomate) skæres skinke og bacon, rodfrugter og løg i fine tern og ristes med timian, basilikum og laurbær, drysses med mel og fyldes derefter op med kalvefond efter en kort yderligere ristning, suppleret med (findelte) modne tomater og tomatpure og til sidst sigtet. Den serveres til stegt kød, til fisk og skaldyr eller behandles som en basissovs i henhold til opskriften.

Den enkleste form består kun af tomater, der er blevet fortykket ved kogning og siet gennem en sigte for at fjerne kerner og skind. Den konserveres normalt ved at koge den ind, og senere forarbejdes den yderligere afhængigt af opskriften.

De tomatsorter, der er bedst egnede til tomatsovse af enhver art, er blandt de såkaldte blommetomater, en særlig aromatisk og fastkødet sort med lavt syreindhold. De bruges også til dåsetomater og tomatpure, som derfor kan bruges som erstatning, hvis der ikke er fuldt modne blommetomater.

Salsa/passata di pomodoro 
En almindelig italiensk tomatsovs (salsa di pomodoro, også passata di pomodoro) indeholder yderligere kryddergrøntsager såsom gulerod, blegselleri, løg og hvidløg, som sauteres i olie, før tomaterne skæres og/eller skrælles (italiensk pelati) og tilsættes. Sovsen, kogt til den ønskede konsistens, sies igen, krydres med salt og peber, eventuelt også lidt vineddike og sukker og afsluttes til sidst med olivenolie. Den krydres ofte med krydderurter som basilikum, oregano, laurbær m.m. Der er også utallige variationer og tilføjelser, mest med krydrede ingredienser som oliven, ansjoser, kapers, peperoncini eller tørrede svampe.

Referencer 

Sovse
Emma D'Arcy

Emma Zia D'Arcy (født 27. juni 1992) er en engelsk skuespiller, der har medvirket i tv-produktioner som Truth Seekers, Wanderlust og House of the Dragon.

Privat 
D'Arcy identificerer sig som ikke-binær og bruger de/dem som personlige stedord på engelsk.

Referencer

Eksterne henvisninger 
 

Filmskuespillere fra England
Tv-skuespillere fra England
Personer fra London
Jens Davidsen

Jens Davidsen (født 1963 i Vestgrønland) er en grønlandsk skuespiller, der har boet i Danmark siden 1991.

Han er uddannet på Tuukaq Teatret og Riddersalen, Jytte Abildstrøms Teater 1984 -1987

Jens Davidsen har undervist, optrådt og deltaget i utallige grønlandske tromme- og maskedans-projekter i samtlige skandinaviske lande. DR produktioner, teater produktioner, spillefilm, kunstfilm, tegnefilm, reklamefilm og podcast.

Shamanen René i De udvalgte, DR 2001. Præst i Lysets Hjerte, ASA Film 1998. Speak i kunstfilmen Melting Barricades og New Red Order 2004 og 2022.  Fortæller og trommespil i MOON. Third Ear 2011.

Turneret i Alaska, Canada, Estland, Frankrig, Grønland, Italien, Letland, Nederland, Tyskland, (Østtyskland), Østrig og Zambia.

Eksterne henvisninger 
 

 
Skuespillere fra Grønland
The Family Honor (film fra 1920)

The Family Honor er en amerikansk stumfilm fra 1920 af King Vidor.

Medvirkende 
 Florence Vidor som Beverly Tucker
 Roscoe Karns som Dal Tucker
 Ben Alexander som Ben Tucker
 Charles Meredith som Merle Curran
 George Nichols som Mayor Curran
 J. P. Lockney som Felix
 Willis Marks som Dobbs
 Harold Goodwin

Referencer

Eksterne henvisninger 

 

Stumfilm fra USA
Amerikanske film fra 1920
Dramafilm fra USA
Fantômas (film fra 1920)

Fantômas er en amerikansk stumfilm fra 1920 af Edward Sedgwick.

Medvirkende 
 Edward Roseman som Fantômas
 Edna Murphy som Ruth Harrington
 Johnnie Walker som Jack Meredith
 Lionel Adams som James D. Harrington
 John Willard som Fred Dixon
 Eve Balfour
 Rena Parker
 Irving Brooks
 Ben Walker
 Henry Armetta
 Rita Rogan

Referencer

Eksterne henvisninger 

 

Stumfilm fra USA
Amerikanske film fra 1920
The Fatal Hour (film fra 1920)

The Fatal Hour er en amerikansk stumfilm fra 1920 af George W. Terwilliger.

Medvirkende 
 Thomas W. Ross som Jim Callender
 Wilfred Lytell som Nigel Villiers
 Frank Conlan som Adolphus Villiers 
 Lionel Pape
 Jack Crosby som Dudley
 Henry Hallam som Anthony
 Louis Sealy som Felix
 Frank Currier som
 Gladys Coburn som Dorothy Gore
 Thea Talbot som Bessie Bissett
 Jennie Dickerson
 Florence Court som Lily de Mario
 Marie Schaefer som Lady Margaret Villiers
 Effie Conley som Sally

Referencer

Eksterne henvisninger 

 

Stumfilm fra USA
Amerikanske film fra 1920
Dramafilm fra USA
Einar Elkær

Einar Elkær er en roman af Johannes V. Jensen. Den udkom i 1898 på Det Nordiske Forlag.
Det var forfatterens anden finlitterære roman, — efter den finlitterære debut med Danskere i 1896.
Titelpersonen er barn af en læge der nedsatte sig "oppe i Jylland" i begyndelsen af 1890'erne.

Baggrund 
Einar Elkær var skrevet i 1897.
Den første oplysning om romanen som Oluf Friis opsporede er et brev fra forfatteren i Oslo (Kristiania) til forlæggeren Ernst Bojesen den 25. december 1897 hvor han skrev

"Niels Lyhne" der henvises til er J.P. Jacobsens roman der var udkommet 17 år tidligere.

Analyse 
En analyse af romanen knytter den til dekadentbevægelsen og vitalisme.
Romanen er også anset som sammenlignelig med Knut Hamsuns Mysterier fra 1892.
En påstand om at Johannes V. Jensen og hans Einar Elkær var påvirket af Julius Langbehn blev afvist af forfatteren og sablet ned af Leif Nedergaard.

Udgaver og afledte værker 
Johannes V. Jensen tog senere afstand fra romanen og ønskede den ikke længere udgivet.
Forfatteren havde i 1933 fortalte i teksten Hvordan jeg blev Skribent:

Efter hans død tillod arvingerne dog udgivelse igen og den kom i flere udgaver.
Det Kongelige Bibliotek har indskannet førsteudgaven.
Udgaven fra 1967 er indlæst af Jørgen Ask og tilgængelig fra Nota.

Fragmenter fra kapitel 2 er benyttet til Danske Digterruter på Lovns Halvøen.
Fra kapitel 2 er det første fragment:

Litteratur

Henvisninger 

Litteratur fra Danmark
Litteratur i 1898
Johannes V. Jensen
Eutelsat

Eutelsat S.A. er en fransk satellitoperator. De dækker Europa, Mellemøsten, Afrika, Asien og Amerika.

Eutelsats satellitter benyttes til broadcasting for næsten 7.000 radio- og tv-kanaler, 1.400 er HD-tvkanaler og 1.100 radiokanaler. De har over 274 mio. kunder. De har også udstyr til satellit-mobiltelefoni og satellit-internet.

Referencer 

Telekommunikationsvirksomheder fra Frankrig
Etableret i 1982
Tudor Pro Cycling

Tudor Pro Cycling Team er et cykelhold fra Zofingen i Schweiz, som siden 2023 har kørt som et UCI ProTeam. Holdet blev etableret med start fra 1. januar 2019 under navnet Swiss Racing Academy.

I slutningen af april 2022 offentliggjorde den tidligere cykelrytter Fabian Cancellara, at han med øjeblikkelig virkning havde overtaget ejerskabet af holdet. Den nye navnesponsor blev den Rolex-ejede urvirksomhed Tudor Watches. Fra 2023-sæsonen fik holdet licens som et UCI ProTeam, hvor det før kørte i den europæiske UCI kontinental-klasse. Tudor Pro Cycling Teams udviklingshold er kontinentalholdet .

Holdet

2023

Sejre

2022

Sejre

Referencer

Eksterne henvisninger 

 
 Tudor Pro Cycling på ProCyclingStats
 
 
 

Cykelhold fra Schweiz
Etableret i 2019
Jørgen Glud

Jørgen Glud (født 13. april 1913 i Aarhus, død 2003) var en dansk billedkunstner og keramiker bosat i Ry. 

Glud har udsmykket adskillige offentlige bygninger med sine farverige keramiske vægdekorationer, herunder på Hotel Marselis i Aarhus, Ry Højskole, Aarhus Universitet, Hotel Nyborg Strand og Skejby Sygehus. 

I 2001 viste Kunstcentret Silkeborg Bad udstillingen “Jeg maler hvad jeg ser. Jørgen Glud” med et stort udvalg af Gluds oliemalerier, akvareller og keramiske værker.

Baggrund 
Jørgen Glud havde sin opvækst i Hornslet på Djursland i 1913, hvor han boede med sine forældre de første ti år af sit liv. I 1923 flyttede familien til Aarhus, hvor faderen etablerede sig som højesteretssagfører. Han voksede op som enebarn i det store Skansepalæ på Strandvejen. 

Skolegangen foregik på Aarhus Katedralskole, hvor han brugte det meste af tiden på at tegne i skolebøgerne. Som 15-årig forlod han skolen for at arbejde i landbruget, men efter fire år forlod han markerne og tog i stedet til København, hvor han uddannede sig som tegner på Kunsthåndværkerskolen. De følgende tre år var han ansat som reklametegner på Gutenberghus, men han blev efterhånden træt af at tegne reklamer for industriprodukter. 

I 1937 stoppede han som reklametegner til fordel for at cykle rundt i Europa, hvor han oplevede mange af de store moderne malere som Marc Chagall, Henri Matisse og Georges Rouault. Inspirationen fra disse ses tydeligt i hans værker.

Kunstnerisk virke 
Jørgen Glud debuterede i 1937 med en udstilling på Clausens Kunsthandel i København.

Referencer

Eksterne henvisninger
 Får på marken. Maleri fra 1952 på AROS − Aarhus Kunstmuseum  (Kulturarv.dk)



Malere fra Danmark
Kilowatt-timer per år

Kilowatt-timer per år (kilowatt-timer pr. år, kWh/a) er en effektenhed, der ofte benyttes i forbindelse med apparaters gennemsnitlige årlige energiforbrug.

Med et år på 365 dage er der 365 × 24 = 8760 timer på et år.
1 kWh/a bliver således omkring 0,11 watt.

Ved en EU-forordning i 2019 blev det årlige energiforbrug for "bedste tilgængelige teknologi på markedet" angivet til 70 kWh/a for et stort køleskab og 116 kWh/a for en kummefryser.

Referencer 

Effektenheder
Socialret

Socialret er den forvaltningsretlige underdisciplin, der vedrører regler (love mv.) om bl.a. udbetaling af sociale ydelser til bl.a. jobsøgende borgere. Ydelser til ældre eller handicappede borgere er også omfattet af socialret. Som aspekter af socialret hører regler om forældelse samt modregning og inddrivelse af gæld til den offentlige sektor. Foruden danske love findes der også EU's regler og bl.a. flere konventioner. Den danske lovgivning på området er ganske omfattende.

Danske love på det socialretlige område 
Til de vigtigste danske love hører: Almenboligloven og barselsloven samt boligstøtteloven og borgerservicecenterloven og børnetilskudsloven samt børne- og ungeydelsesloven og dagtilbudsloven. Hertil kommer forvaltningsloven og gammelførtidspensionlovenog integrationsloven samt jobpræmieloven samt kommuners og regioners opgaveudførelseslov samt kommunestyrelsesloven og miljøoplysningsloven samt offentlighedsloven samt ombudsmandsloven og persondataloven samt PSI-loven samt lov om retssikkerhed og administration på det sociale område samt lov om aktiv socialpolitik samt lov om danskuddannelse til voksne udlændinge m.fl. Foruden lov om delpension samt lov om fleksydelse og lov om forsøg med personlige borgerstyrede budgetter til socialt udsatte borgere samt lov om kompensation til handicappede i erhverv m.v. samt lov om forpligtende kommunale samarbejder. Desuden lov om kontantydelse og lov om en midlertidig jobpræmie til langtidsledige m.v. samt lov om seniorjob og lov om social pension samt lov om specialundervisning for voksne og lov om tilbageholdelse af stofmisbrugere i behandling. Ydermere findes lov om Udbetaling Danmark og lov om ungdomsuddannelse for unge med særlige behov samt repatrieringsloven og retssikkerhedsloven. Der er også serviceloven og socialfrikortsloven samt socialtilsynsloven og sygedagpengeloven samt voksenansvarsloven.

Endvidere kan uddrag af følgende love være relevante: Grundloven og Menneskrettighedskonventionen (der gælder via inkorporeringsloven) og retsplejeloven og lov om tjenestemænd samt undersøgelseskommissionsloven foruden ministeransvarlighedsloven.

Som supplement til persondataloven findes databeskyttelsesforordningen.

Første instans 
Udbetaling Danmark, der hører under ATP, vedtager bindende afgørelser om udbetaling af sociale ydelser til borgere.

Klageinstans 
Ankestyrelsen er klageinstans, som en ansøger eller modtager af sociale ydelser kan indgive administrativ rekurs (klage) til, hvis modtageren er utilfreds med Udbetaling Danmarks afgørelse.

Videre læsning 

 Mikael Kielberg & Sarah Toron Sørensen: Socialret: tilbagebetaling, forældelse, modregning, inddrivelse. 2018. 2. udgave. Karnov Group. 
 Kirsten Ketscher: Socialret: principper, rettigheder, værdier. 2008. 3. udgave. Forlaget Thomson. 
 NN: Socialforvaltningsret : lovsamling 2015. 2015. Jurist- og Økonomforbundets Forlag.

Referencer 

Jura
Retsvidenskab
Juridiske discipliner
Offentlig ret
Forvaltningsret
Leopard TOGT Pro Cycling

Leopard TOGT Pro Cycling er et dansk cykelhold, der fra 2023 cykler i UCI kontinental-klassen. Holdet blev etableret af  fra Danmark og Leopard Pro Cycling fra Luxembourg, da de to hold i midten af oktober 2022 offentliggjorde at de fusionerede, og dannede et nyt hold på dansk licens. På det tidspunkt var holdets navn ikke endelig besluttet. Den 13. januar 2023 blev navnet Leopard TOGT Pro Cycling offentliggjort på UCI's hjemmeside. Navnesponsorene blev læskedrikproducenten Leopard fra Luxembourg og den odenseanske ejendomsudvikler TOGT. TOGT er ejet af holdets administerende direktør Mogens Tveskov og søsteren Louise. Cykelholdet er ejet af Pace Pro Cycling ApS, hvor søskendeparret igennem TOGT har over halvdelen af ejerskabet.

Historie 
Både  og Leopard Pro Cycling havde haft svært ved st finde sponsorer til at rykke de respektive hold op på ProSeries-niveau. I august 2022 meddelte firmaet Riwal, at de stoppede som navnesponsor for det danske hold fra årets udgang. 

Derfor begyndte holdene i maj 2022 at snakke om muligheden for en fusion, og allerede efter sommerferien var alt blevet aftalt. Der var lavet etårige kontrakter med 16 ryttere, hvor af de otte, fire fra hvert hold, blev rykket med over på det nye hold. Teammanager blev Leopards Markus Zingen, mens danske Sebastian Andersen blev den ledende sportsdirektør. Selskabet Pace Pro Cycling ApS står bag holdet, og det fik dansk licens. En del af sportsdirektør- og mekanikerbiler fik fast placering ved Leopards hovedsæde i den lille by Howald i den sydlige del af Luxembourg.

Holdet

2023

Sejre

Referencer

Eksterne henvisninger 

 
 Leopard TOGT Pro Cycling hos UCI
 Leopard TOGT Pro Cycling på firstcycling.com
 Leopard TOGT Pro Cycling på Feltet.dk
 
 

Cykelhold fra Danmark
Etableret i 2023
Hôtel de Sully

Hôtel de Sully er et hôtel particulier beliggende på rue Saint-Antoine 62 i Le Marais, 4. arrondissement, Paris, Frankrig. Bygningen blev opført i begyndelsen af det 17. århundrede og huser i dag Centre des Monuments Nationaux, den franske nationale organisation med ansvar for kulturarvssteder i Frankrig. Siden 1862 har bygningen været beskyttet som et monument historique af det franske kulturministerium.

Historie 
Hôtel de Sully blev opført, med haver og orangeri, mellem 1624 og 1630 for den rige finansmand Mesme Gallet. Bygningens design tilskrives oftest arkitekten Jean Androuet du Cerceau. Beliggenheden blev valgt for adgangen til Place Royale - i dag Place des Voges. Le Marais var på daværende tidspunkt et særligt fashionabelt område for højadlen; opførelsen af Hôtel de Sully passer ind i den større bevægelse af monumentale bygninger bygget i denne del af Paris.

Maximilien de Béthune, hertug af Sully og tidligere finansminister for Henrik 4. af Frankrig, købte hôtellet, færdigt og fuldt indrettet, den 23. februar 1634. Han overså en omdekorering af bygningen og brugte sine sidste år af sit liv her. Hans barnebarn, også kaldet Maximilien, hyrede nogle arkitekter, højest sandsynligt Simon Lambert og François Le Vau, til at bygge en yderligere fløj i 1660 vest for haven. Hôtel de Sully bærer stadig navnet efter den familie, som ejede bygningen ind i det 18. århundrede.

Ejerskabet af hôtellet skiftede hænder flere gange og blev en investeringsejendom i det 19. århundrede. Forskellige tilføjelser og ændringer blev lavet for at tilpasse bygningen til handel, arbejdsfolk og andre lejere. I 1944 blev bygningen statsejet. Et langt restoreringsprogram blev iværksat på det tidspunkt, som blev afsluttet med reparationen af orangeriet i 1973.

Siden 1967 har bygningen huset Caisse Nationale des Monuments Historiques et des Sites, som i 2000 blev til Centre des Monuments Nationaux. Dette organ under det franske kulturministerium har til at ansvar at føre tilsyn med og administrere historiske bygninger og monumenter i statens varetægt.

Galleri

Referencer

Eksterne links 

 Hôtel de Sully, Centre des monuments nationaux (engelsksproget hjemmeside)

Bygninger, konstruktioner og anlæg i Paris
Gleison Bremer

Gleison Bremer Silva Nascimento (født d. 18. marts 1997), kendt som bare Bremer, er en brasiliansk professionel fodboldspiller, som spiller for Serie A-klubben Juventus og Brasiliens landshold.

Klubkarriere

Atlético Mineiro 
Bremer begyndte sin karriere hos Atlético Mineiro, hvor han gjorde sin førsteholdsdebut i juni 2017.

Torino 
Bremer skiftede i juli 2018 til Torino. Han fik i sin debutsæson meget begrænset spilletid, men fik i 2019-20 sæsonen sit store gennembrud, da han erstattede Emiliano Moretti, som var gået på pension, på førsteholdet. Fra dette punkt spillede han som fast mand for klubben.

Bremers bedste sæson for Torino kom i 2021-22, da han imponerede stort, og efter sæsonen blev han kåret til sæsonens bedste forsvarsspiller i Serie A.

Juventus 
Bremer skiftede i juli 2022 til lokalrivalerne Juventus.

Landsholdskarriere 
Bremer debuterede for Brasiliens landshold den 23. september 2022.

Titler 
Individulle

 Serie A Årets forsvarsspiller: 1 (2021-22)

Kilder

Eksterne henvisninger 

Fodboldspillere fra Brasilien
Fodboldlandsholdsspillere fra Brasilien
Fodboldspillere fra Atletico Mineiro
Fodboldspillere fra Torino FC
Fodboldspillere fra Juventus F.C.
Deltagere ved verdensmesterskabet i fodbold 2022
Iliad

Iliad S.A. er en fransk telekommunikationsvirksomhed. De har hovedkvarter i Paris, hvor virksomheden blev etableret af Xavier Niel i 1990. Forretningerne omfattter, fastnet, mobiltelefoni og internetadgang. De er tilstede i 36 lande.

Referencer 

Telekommunikationsvirksomheder fra Frankrig
Etableret i 1890
Loïc Bettendorff

Loïc Bettendorff (født 28. april 2001) er en cykelrytter fra Luxembourg, der er på kontrakt hos .

I januar 2022 blev han luxembourgsk elitemester i cykelcross, og han har vundet de nationale mesterskaber i MTB flere gange.

Referencer

Eksterne henvisninger 
 
 

Mandlige cykelryttere fra Luxembourg
Mats Wenzel

Mats Wenzel (født 19. december 2002) er en cykelrytter fra Luxembourg, der er på kontrakt hos .

Han har været national juniormester i cykelcross og enkeltstart.

Referencer

Eksterne henvisninger 
 
 

Mandlige cykelryttere fra Luxembourg
Tim Torn Teutenberg

Tim Torn Teutenberg (født 19. juni 2002 i Mettmann) er en cykelrytter fra Tyskland, der er på kontrakt hos .

Referencer

Eksterne henvisninger 

 
 

Mandlige cykelryttere fra Tyskland
Novoukrajinka

Novoukrajinka (}, }) er en by i Kirovohrad oblast (provins) i Ukraine. Den er det administrative centrum for Novoukrajinka rajon. Den er vært for administrationen af Novoukrajinka urban hromada, en af Ukraines hromadaer..
Byen har  indbyggere.

Historie 
Novoukrajinka er en tidligere bebyggelse i Kherson guvernorat i Det Russiske Kejserrige.

Der har været udgivet en lokal avis i byen siden marts 1930..

Den har haft bystatus siden 1938..

Under 2. verdenskrig var byen besat af tyske tropper fra den 5. august 1941 til den 17. marts 1944.

I 1989 var indbyggertallet 20.675.

Referencer

Eksterne henvisninger 

 

Byer i Kirovohrad oblast